সামিট গ্রুপ

সামিট গ্রুপ হলো একটি বাংলাদেশী বৃহত্তম ব্যবসায়িক শিল্পগোষ্ঠী। এই গোষ্ঠীর অধীনে শিল্পগুলির মধ্যে রয়েছে বিদ্যুৎ, বন্দর, ফাইবার অপটিকস ও আবাসন খাত।

 ইতিহাস 
বাংলাদেশের সর্ববৃহৎ অবকাঠামো উন্নয়নকারী প্রতিষ্ঠান, যা দেশের বেসরকারি বিদ্যুৎ উৎপাদন খাতের মোট ইনস্টলড ক্যাপাসিটির ১৮% ও দেশের মোট ইনস্টলড ক্যাপাসিটির ৭% সরবরাহ করে। সামিটের মোট ১৪টি বিদ্যুৎকেন্দ্র আছে এবং বাংলাদেশের দ্বিতীয় ফ্লোটিং স্টোরেজ অ্যান্ড রিগ্যাসিফিকেশন ইউনিট (এফএসআরইউ)-এর মালিকানা ও পরিচালনার দায়িত্বে আছে, যা দৈনিক ৫০০ মিলিয়ন ঘনফুট এলএনজি পুনরায় তরলীকৃত প্রাকৃতিক গ্যাসে রূপান্তরিত করতে সক্ষম। 

সামিট গ্রুপ বিদ্যুৎ, বন্দর, ফাইবার অপটিকস ও আবাসন খাতে ব্যবসা পরিচালনা করে এবং সামিটের সকল সম্পদ বাংলাদেশেই অবস্থিত। ১৯৯৭ সালে সামিট গ্রুপ দেশের প্রথম স্বতন্ত্র বিদ্যুৎ উৎপাদনকারী প্রতিষ্ঠান (আইপিপি), খুলনা পাওয়ার কোম্পানি লিমিটেড প্রতিষ্ঠা করে। 

সামিটের বিদ্যুৎ উৎপাদনকারী ও জ্বালানি-সংক্রান্ত প্রতিষ্ঠানগুলোর হোল্ডিং কোম্পানি হলো সামিট করপোরেশন লিমিটেড (এসসিএল)। সামিট গ্রুপ ২০১৬ সালে সামিট পাওয়ার ইন্টারন্যাশনাল লিমিটেড (এসপিআইএল) নামে সিঙ্গাপুরে নিবন্ধিত হয়। একই বছর সামিট পাওয়ার ইন্টারন্যাশনাল বাংলাদেশে নিবন্ধিত সামিট করপোরেশন লিমিটেডকে অধিগ্রহণ করে, যা বিশ্বব্যাংকের ইন্টারন্যাশনাল ফাইন্যান্স করপোরেশন (আইএফসি) দ্বারা আর্থিকভাবে সমর্থিত ছিল। ২০১৯ সালে জাপানের বৃহত্তম পাওয়ার জেনারেশন কোম্পানি জেরা, এসপিআইএল-এর ২২% অংশীদারিত্ব গ্রহণ করে এবং বর্তমানে এটি এসপিএল-এর দ্বিতীয় বৃহত্তম অংশীদার। 

২০১৬ সালের সেপ্টেম্বরে, সামিট সিঙ্গাপুরে নিবন্ধিত হয় এবং পরবর্তীতে এর মাধ্যমে ২.৫ বিলিয়ন ডলার তহবিল সংগ্রহ করে বাংলাদেশে এলএনজি টার্মিনালসহ বিভিন্ন প্রকল্পে বিনিয়োগের পরিকল্পনা করা হয়। ২০১৭ সালে সামিট মহেশখালীতে ৫০০ মিলিয়ন ডলারের একটি ভাসমান এলএনজি টার্মিনাল প্রকল্প হাতে নেয়। এই প্রকল্পে জেনারেল ইলেকট্রিক ইক্যুইটি পার্টনার হিসেবে সামিটের সঙ্গে যুক্ত হয়। 

 সংস্থার তালিকা 

 সামিট ইন্ডাস্ট্রিয়াল অ্যান্ড মার্কেন্টাইল কর্পোরেশন (প্রাইভেট) লিমিটেড
 কসমোপলিটান ট্রেডার্স (প্রাইভেট) লিমিটেড
 কসমোপলিটান ফাইন্যান্স লিমিটেড
 সামিট পাওয়ার লিমিটেড
 সামিট টারবাইন ডিভিশন
 সামিট শিপিং লিমিটেড
 সামিট কমিউনিকেশনস লিমিটেড
 সামিট অ্যালায়েন্স পোর্ট লিমিটেড
 ইউনাইটেড সামিট কোস্টাল অয়েল লিমিটেড
 সামিট এশিয়া প্যাসিফিক পিটিই. লিমিটেড
 রিসোর্সেস অ্যান্ড সলিউশনস লিমিটেড
 সামিট ডেভেলপারস লিমিটেড
 সামিট টাওয়ার্স লিমিটেড

 আরও দেখুন 

 বাংলাদেশের কোম্পানির তালিকা

 তথ্যসূত্র 

 বহিঃসংযোগ 

 প্রাতিষ্ঠানিক ওয়েবসাইট

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি